《过飞龙关》
清代·李世杰

幂䍥春阴酿晓寒，雨余岚翠扑征鞍。盘旋马踏层云上，淡沱峰如入画看。

村舍炊烟浮碧穗，溪桥乱石激清湍。登临已觉行非易，负重边氓食力难。

作者简介：（1716—1794）清贵州黔西人，字汉三，一字云岩。少时喜骑射拳勇。乾隆九年，入资为巡检。二十二年，擢至江苏泰州知州。以审结积压讼案，为上司所激赏。累擢为四川按察使，金川之役，督军需，屡次解决军中困难事务。后迁四川总督，以休养生息为宗旨，四川经济，渐复旧观。官至兵部尚书。卒谥恭勤。有《家山纪事诗》、《南征草》。